Potsdam

Potsdam esas chef-urbo dil stato Brandenburg, en Germania. Segun statistiki de 2020, ol havis  habitanti. Lua tota surfaco esas 188,24 km². Potsdam esas vicina a Berlin, ed esas un ek la maxim richa urbi de lua metropolala regiono.

L'urbo konocesas por esir rezideyo di Prusiana reji, e havas multa palaci e parki. En 1990, lua kulturala loki deklaresis Kulturala Patrimonii di la Homaro, segun UNESKO.

De la 19ma yarcento, l'urbo ank esas importanta centro por developo di la cienco: tri universitati e plu kam 30 inquesto-centri jacas ibe.

Geografio
Jacanta sud-weste de Berlin, la reliefo di Potsdam esas partale plana, kun kelka kolini poke alta. La mezavalora altitudo dil urbo esas 32 metri. Lua maxim basa punto, jacanta apud rivero Havel, esas 29 metri super la marala nivelo, kontre lua maxim alta punto, Kleiner Ravensberg, esas 114,2 metri super la marala nivelo.

La klimato di Potsdam esas moderema - Cfb segun la klimatala klasifikuro da Köppen - influata dal Atlantiko norde e weste, e da kontinentala klimato este. La mezavalora temperaturo en julio (somero) esas 17,9°C, kontre ke la mezavalora temperaturo en januaro (vintro) esas -0,9°C.

La mezavalora yarala pluvo-quanto esas 590 mm, e la maxim pluvoza monato esas junio, kun mezavalore 69 mm. Malgre ke Potsdam situesas en la maxim varma e sika regiono di Germania, ne existas sezono o monato komplete sika - dum la min pluvoza monato, oktobro, la mezavalora pluvo-quanto esas 36 milimetri. L'atmosferala humideso rare esas infre 70%. Violentoza tempesti o nivosturmi multe rare eventas. Aproxime ye singla quar yari, nivas dum Kristnasko.

Sporto
Potsdam esas la hemo por la sucesoza futbalo-klubo por mulieri 1. FFC Turbine Potsdam, qua ludas en la Germana Futbalo Federala Ligo di Mulieri.

Potsdam ed Ido
En la yaro 2025 eventos la internaciona Ido-renkontro en Potsdam.

 Referi 


Kategorio:Urbi en Brandenburg